

**Φάνης Χ. Σπανός**

**Περιφερειάρχης Στερεάς Ελλάδας**

**Γεν. Γραμματέας ΕΝΠΕ**

**ΑΠΟΛΟΓΙΣΜΟΣ ΠΕΠΡΑΓΜΕΝΩΝ**

**ΣΕΠΤΕΜΒΡΙΟΥ – ΟΚΤΩΒΡΙΟΥ 2024**

* **ΘΕΣΜΙΚΑ**
* **ΕΡΓΑ – ΜΕΛΕΤΕΣ & ΔΡΑΣΕΙΣ ΠΟΥ ΟΛΟΚΛΗΡΩΘΗΚΑΝ**
* **ΕΡΓΑ & ΔΡΑΣΕΙΣ ΠΟΥ ΞΕΚΙΝΟΥΝ**
* **ΕΡΓΑ & ΔΡΑΣΕΙΣ ΠΟΥ ΧΡΗΜΑΤΟΔΟΤΗΘΗΚΑΝ**

 **ΚΑΙ ΒΑΙΝΟΥΝ ΠΡΟΣ ΥΛΟΠΟΙΗΣΗ**

* **ΠΡΩΤΟΓΕΝΗΣ ΤΟΜΕΑΣ**
* **ΑΡΩΓΗ - ΑΠΟΚΑΤΑΣΤΑΣΕΙΣ**
* **ΕΠΙΧΕΙΡΗΜΑΤΙΚΟΤΗΤΑ – ΑΠΑΣΧΟΛΗΣΗ** **- ΝΕΕΣ ΤΕΧΝΟΛΟΓΙΕΣ**
* **ΠΑΙΔΕΙΑ – ΚΟΙΝΩΝΙΚΗ ΜΕΡΙΜΝΑ**
* **ΤΟΥΡΙΣΜΟΣ – ΑΘΛΗΤΙΣΜΟΣ - ΠΟΛΙΤΙΣΜΟΣ**
* **ΠΕΡΙΒΑΛΛΟΝ - ΠΟΛΙΤΙΚΗ ΠΡΟΣΤΑΣΙΑ**
* **ΘΕΣΜΙΚΑ**
* Ο Περιφερειάρχης Στερεάς Ελλάδας Φάνης Σπανός είχε σειρά συναντήσεων εργασίας με στελέχη του κυβερνητικού επιτελείου. Εκτός όσων αναφέρονται ανά τομέα, συναντήθηκε στην Λαμία και με τον **Υπουργό Προστασίας του Πολίτη Μιχάλη Χρυσοχοΐδη**. Ο Περιφερειάρχης δεσμεύθηκε να στηρίξει τη **Σχολή Αστυφυλάκων** που ιδρύεται στην Αμφίκλεια, όπως και την ομαλή λειτουργία των Αστυνομικών Διευθύνσεων και των 5 σωφρονιστικών καταστημάτων που εδρεύουν στη Στερεά Ελλάδα (Δομοκός, Χαλκίδα, Άμφισσα, Μαλανδρίνο, Ελαιώνας). Υπήρξε ενημέρωση και για την καλή πορεία του διαγωνισμού **προμήθειας περιπολικών της ΕΛΑΣ, με χρηματοδότηση 2.000.000 ευρώ** από το ΕΣΠΑ της Περιφέρειας Στερεάς Ελλάδας.
* **Ειδική συνεδρίαση του Περιφερειακού Συμβουλίου Στερεάς Ελλάδας** πραγματοποιήθηκε την Δευτέρα 14 Οκτωβρίου 2024 για την **παρουσίαση της έκθεσης πεπραγμένων Α΄ Εξαμήνου 2024 της Περιφερειακής Επιτροπής**. Συνολικά, πραγματοποιήθηκαν 23 τακτικές συνεδριάσεις και 1 έκτακτη και ελήφθησαν συνολικά 868 αποφάσεις. Μεταξύ άλλων, εγκρίθηκαν 43 δημοπρατήσεις (έργων, προμηθειών, εργασιών και υπηρεσιών), κατακυρώθηκαν 57 διαγωνιστικές διαδικασίες, ενώ παράλληλα εγκρίθηκαν 22 νέες προγραμματικές συμβάσεις και 27 τροποποιήσεις συμβάσεων, διαγωνιστικές διαδικασίες μεταφοράς μαθητών καθώς και σειρά αποφάσεων πρόσληψης προσωπικού.
* Ο Περιφερειάρχης Στερεάς Ελλάδας Φάνης Σπανός εκπροσώπησε την ΈνΠΕ στην αρμόδια διαρκή επιτροπή Δημόσιας Διοίκησης της Βουλής στη συζήτηση σχεδίου νόμου για την Τοπική Αυτοδιοίκηση. Επεσήμανε και ζήτησε μεταξύ άλλων την **εφαρμογή της ολοκληρωμένης πρότασης της ΕνΠΕ για τη βελτίωση της παρεχόμενης υπηρεσίας μεταφοράς μαθητών** και **γενναία αύξηση των Κεντρικών Αυτοτελών Πόρων** (Κ.Α.Π.) Επενδυτικών και Λειτουργικών Δαπανών, ειδικά ενόψει της εξαίρεσης σημαντικών δράσεων των Περιφερειών όπως οι εκχιονισμοί και οι οδικές συντηρήσεις από τα Περιφερειακά Προγράμματα Ανάπτυξης (Π.Π.Α.).
* Το Περιφερειακό Συμβούλιο Στερεάς Ελλάδας προχώρησε στην έκδοση ψηφίσματος **ενάντια στην υποβάθμιση σχολικών μονάδων της Στερεάς Ελλάδας** και υπέρ της εφαρμογής δομικών αλλαγών με στόχο τη λειτουργία των σχολικών μονάδων προς όφελος της εκπαιδευτικής διαδικασίας, αλλά και της αντιμετώπισης του δημογραφικού ζητήματος.
* Με παρέμβαση της Περιφέρειας Στερεάς Ελλάδας συμπεριελήφθη στο σχέδιο Νόμου του Υπουργείου Εσωτερικών, διάταξη που αφορά την **ρύθμιση ληξιπρόθεσμων οφειλών πολιτών προς τις Περιφέρειες**. Η ιδιαιτερότητα της ρύθμισης είναι πως από τις Περιφέρειες της χώρας, μόνο αυτή της Στερεάς Ελλάδας -και συγκεκριμένα η Π.Ε. Βοιωτίας- έχει ανταποδοτικά τέλη, λόγω της άρδευσης του Κωπαϊδικού Πεδίου.
* Η Περιφέρεια Στερεάς Ελλάδας συμμετείχε στις εργασίες της **52ης Διάσκεψης Περιφερειακών Παράκτιων Περιοχών** που έλαβε χώρα στο νησί Γκόζο της Μάλτας, από τις 2 έως τις 4 Οκτωβρίου 2024. Τον Περιφερειάρχη Φάνη Σπανό, εκπροσώπησε ο Περιφερειακός Σύμβουλος Φθιώτιδας Γιάννης Γιαννόπουλος, ο οποίος είναι και μέλος της Επιτροπής Διεθνών Σχέσεων και Ευρωπαϊκών Θεμάτων της Ένωσης Περιφερειών Ελλάδος.
* **ΕΡΓΑ** **– ΜΕΛΕΤΕΣ & ΔΡΑΣΕΙΣ ΠΟΥ ΟΛΟΚΛΗΡΩΘΗΚΑΝ**
* Ολοκληρώθηκε μέσα από τη σύμπραξη της Περιφέρειας Στερεάς Ελλάδας και του Δήμου Χαλκιδέων, η **μετεγκατάσταση του ΕΕΕΕΚ Χαλκίδας** στον νέο χώρο του σχολείου, στο στρατόπεδο «Πηλίκα». Η Περιφέρεια Στερεάς Ελλάδας χρηματοδότησε το έργο με πιστώσεις ύψους **1.344.160 ευρώ** για την προμήθεια, μεταφορά και εγκατάσταση σαράντα 46 μονάδων συστήματος ελαφράς λυόμενης προκατασκευής (17 αίθουσες διδασκαλίας, 22 αίθουσες ειδικής διδασκαλίας-εργαστήρια-γραφεία, 1 μονάδα για λειτουργία κουζίνας, 3 μονάδες WC ΑΜΕΑ και WC διδακτικού προσωπικού, 2 μονάδες για χρήση αίθουσας πολλαπλών χρήσεων και αίθουσας αθλοπαιδιών και 1 μονάδα για χρήση υπόστεγου). Μετά και την ολοκλήρωση των απαραίτητων εργασιών από τον Δήμο Χαλκιδέων, η σχολική μονάδα ετέθη σε λειτουργία.
* **Ολοκληρώθηκαν οι εργασίες βελτίωσης Ισόπεδου Τετρασκελους κόμβου Τριταίας** με ασφαλτόστρωση, διαγράμμιση και εργασίες για τον άμεσο ηλεκτροφωτισμό του, ενώ παράλληλα εκτελέστηκαν εργασίες για την  προσωρινή αποκατάσταση του κόμβου **ΒΙΟΠΑ Άμφισσας**.
* Ολοκληρώθηκε το έργο: **«Αντικατάσταση Ιρλανδικών Διαβάσεων στην Τοπική Κοινότητα Αργυροχωρίου του Δήμου Λαμιέων»,** συνολικής δαπάνης : 105.459,23 ευρώ.
* Ολοκληρώθηκε το έργο: **«ΑΝΤΙΚΑΤΑΣΤΑΣΗ ΚΑΙ ΤΟΠΟΘΕΤΗΣΗ ΣΤΗΘΑΙΩΝ ΣΤΟ ΟΔΙΚΟ ΔΙΚΤΥΟ ΠΕ ΦΩΚΙΔΑΣ»**,προϋπολογισμού 100.000 ευρώ.
* Περαιώθηκαν οι εργασίες και εγκρίθηκε το Πρωτόκολλο Οριστικής Παραλαβής του έργου: «**ΚΑΤΑΣΚΕΥΗ ΚΥΚΛΟΦΟΡΙΑΚΟΥ ΚΟΜΒΟΥ ΣΤΗΝ ΕΠΑΡΧΙΑΚΗ ΟΔΟ ΛΑΜΙΑΣ - ΚΟΜΠΟΤΑΔΩΝ - ΜΕΞΙΑΤΩΝ - ΛΟΥΤΡΩΝ ΥΠΑΤΗΣ ΚΑΙ ΣΥΝΔΕΣΗ ΜΕ ΤΗ ΝΕΑ ΓΕΦΥΡΑ ΚΩΣΤΑΛΕΞΙΟΥ**» της Π.Ε. Φθιώτιδας, συνολικής δαπάνης 383.495,17 ευρώ.
* **ΕΡΓΑ & ΔΡΑΣΕΙΣ ΠΟΥ ΞΕΚΙΝΟΥΝ**
* Ο Περιφερειάρχης Στερεάς Ελλάδας Φάνης Σπανός, ο Δήμαρχος Λαμιέων Πανουργιάς Παπαϊωάννου και ο Πρόεδρος του Επιμελητηρίου Φθιώτιδας Θανάσης Κυρίτσης, ως μέτοχοι του φορέα **«Π.Ε.Λ. ΑΝΑΠΤΥΞΙΑΚΗ Α.Ε. Ο.Τ.Α.»** επέβλεψαν την Τρίτη 15 Οκτωβρίου 2024 την έναρξη των εργασιών ανάπλασης και αξιοποίησης της περιοχής της Πανελλήνιας Έκθεσης Λαμίας. Το έργο: «**ΑΞΙΟΠΟΙΗΣΗ ΤΗΣ ΠΕΡΙΟΧΗΣ ΤΗΣ ΠΑΝΕΛΛΗΝΙΑΣ ΕΚΘΕΣΗΣ ΛΑΜΙΑΣ**» είναι προϋπολογισμού 47.881.919 ευρώ και οι πηγές χρηματοδότησής του είναι το Ταμείο Ανάκαμψης, το Ε.Π. Περιβάλλον 2021-2027, το Πρόγραμμα Στερεά Ελλάδα 2021-2027 και το Πρόγραμμα Περιφερειακής Ανάπτυξης της Περιφέρειας Στερεάς Ελλάδας.
* **Εγκρίθηκε από το Ελεγκτικό Συνέδριο** -μετά την ολοκλήρωση της διαδικασίας ελέγχου- και οδεύει πλέον προς συμβασιοποίηση το έργο **κατασκευής του παραλίμνιου αγωγού** **του Μόρνου**. Το έργο είχε ενταχθεί στο **Ταμείο Ανάκαμψης** με προϋπολογισμό ύψους 23.610.352 ευρώ και δρομολογείται η οριστικοποίηση της χρηματοδότησης.
* Ξεκίνησε την Δευτέρα 07 Οκτωβρίου 2024 η κατασκευή του έργου: **«ΠΡΟΣΤΑΣΙΑ ΠΑΡΑΚΤΙΑΣ ΖΩΝΗΣ ΠΛΑΤΑΝΑΣ ΚΥΜΗΣ»** στον Δήμο Κύμης – Αλιβερίου. Πρόκειται για έργο αρχικού προϋπολογισμού 7.000.000 ευρώ και συμβατικής δαπάνης **5.457.862,71 ευρώ** (με ΦΠΑ). Η χρηματοδότησή του έχει εξασφαλιστεί με την ένταξη του έργου στο «Πρόγραμμα βελτίωσης οδικής ασφάλειας» και συγκεκριμένα στη Δράση: «Πρόγραμμα βελτίωσης οδικής ασφάλειας στο εθνικό και επαρχιακό οδικό δίκτυο», που αντλεί πόρους από το **Ταμείο Ανάκαμψης και Ανθεκτικότητας.**
* **«Καθαρισμός άρση προσχώσεων και αποκατάσταση βλαβών τεχνικών έργων του χειμάρρου Βίστριζας, ανάντη του Σπερχειού ποταμού μέχρι τη θέση Γέφυρα Βίστριζας»**, αρχικού προϋπολογισμού **860.000 ευρώ**. Αντικείμενο της εργολαβίας είναι η αντιπλημμυρική προστασία των παρόχθιων κτηματικών ιδιοκτησιών και κατοικημένων περιοχών του ποταμού Βίστριζας (Ίναχος) σε διάφορα σημεία από τις εκβολές του στον Σπερχειό έως την τη θέση Γέφυρα Βίστριζας.
* **«Αποκατάσταση ζημιών του φέροντος οργανισμού της υφιστάμενης γέφυρας Βίστριζας, στην Επαρχιακή Οδό Συκάς – Αγ. Σωστής»**, αρχικού προϋπολογισμού ύψους **600.000 ευρώ**. Αντικείμενο του έργου είναι η αποκατάσταση των ζημιών του φέροντος οργανισμού και της ανωδομής της παλαιάς γέφυρα Βίστριζας, η οποία βρίσκεται επί της επαρχιακής οδού Σπερχειάδα – Αγ. Σώστης – Συκάς – Υπάτη.
* **«ΣΥΝΤΗΡΗΣΗ ΕΘΝΙΚΟΥ ΚΑΙ ΕΠΑΡΧΙΑΚΟΥ ΟΔΙΚΟΥ ΔΙΚΤΥΟΥ ΑΡΜΟΔΙΟΤΗΤΟΣ ΠΕ ΕΥΡΥΤΑΝΙΑΣ ΣΤΑ ΟΡΙΑ ΤΟΥ ΔΗΜΟΥ ΚΑΡΠΕΝΗΣΙΟΥ»**, αρχικού προϋπολογισμού **370.000 ευρώ**. Φυσικό αντικείμενο της εργολαβίας είναι η υλοποίηση σειράς παρεμβάσεων για τη συντήρηση και βελτίωση των συνθηκών κυκλοφορίας επί του Εθνικού και του Επαρχιακού οδικού δικτύου της Π.Ε. Ευρυτανίας, προκειμένου να εξασφαλιστεί η οδική ασφάλεια.
* **«ΜΙΚΡΑ ΛΙΜΕΝΙΚΑ ΕΡΓΑ ΑΓ. ΓΕΩΡΓΙΟΥ ΛΙΧΑΔΑΣ (ΕΠΕΚΤΑΣΗ ΠΡΟΣΗΝΕΜΟΥ ΜΩΛΟΥ ΤΟΥ ΑΛΙΕΥΤΙΚΟΥ ΚΑΤΑΦΥΓΙΟΥ ΑΓ. ΓΕΩΡΓΙΟΥ ΛΙΧΑΔΑΣ)»**. Το έργο εντάχθηκε το 2023, από τον Γενικό Γραμματέα Ενωσιακών Πόρων και Υποδομών του Υπουργείου Αγροτικής Ανάπτυξης και Τροφίμων Δημήτρη Παπαγιαννίδη, κατόπιν συνεργασίας της Περιφερειακής αρχής με τον τότε Υφυπουργό Σίμο Κεδίκογλου. Ακολούθως, μεταφέρθηκε στη νέα προγραμματική περίοδο και συγκεκριμένα στο Πρόγραμμα Αλιείας, Υδατοκαλλιέργειας και Θάλασσας **(ΠΑΛΥΘ) 2021-2027**, με συνολική δημόσια και επιλέξιμη δαπάνη **6.076.000 ευρώ**.
* **«ΑΠΟΚΑΤΑΣΤΑΣΗ ΟΔΙΚΩΝ ΑΞΟΝΩΝ ΛΟΓΩ ΒΥΘΙΣΜΑΤΩΝ ΚΑΤΑΣΤΡΩΜΑΤΟΣ ΟΔΩΝ ΚΑΙ ΕΠΙΣΚΕΥΗ ΤΕΧΝΙΚΩΝ ΕΡΓΩΝ»**, αρχικού προϋπολογισμού **166.900 ευρώ**. Φυσικό αντικείμενο του έργου είναι η υλοποίηση σειράς παρεμβάσεων σε σημεία του Εθνικού και του Επαρχιακού οδικού δικτύου, που έχουν υποδειχθεί από το Τμήμα Συγκοινωνιακών Έργων της Διεύθυνσης Τεχνικών Υπηρεσιών της Π.Ε. Φωκίδας. Παρεμβάσεις σε τεχνικά έργα και ασφαλτοστρώσεις θα γίνουν κυρίως στην περιοχή Άμφισσας – Λιδωρικίου και Άμφισσας – Γραβιάς – όρια Φωκίδας.
* **«ΑΠΟΚΑΤΑΣΤΑΣΗ ΒΛΑΒΩΝ – ΤΕΧΝΙΚΑ – ΑΣΦΑΛΤΟΣΤΡΩΣΕΙΣ ΚΑΤΩ ΠΟΤΑΜΙΑΣ ΓΡΑΝΙΤΣΑΣ»**, αρχικού προϋπολογισμού ύψους **500.000 ευρώ**. Φυσικό αντικείμενο του έργου είναι η κατασκευή ασφαλτόστρωσης τμήματος δρόμου στην Κάτω Ποταμιά του Δήμου Αγράφων της Περιφερειακής Ενότητας Ευρυτανίας. Το τμήμα της οδού που θα κατασκευασθεί έχει μήκος 3.000 μέτρα.
* Η Περιφέρεια Στερεάς Ελλάδας προχωρά στη **θέσπιση νέας διαδικασίας ποιοτικού ελέγχου των έργων της Περιφέρειας Στερεάς Ελλάδας** στα πρότυπα των έργων του ΕΣΠΑ και παράλληλα με τις διαδικασίες επίβλεψης, τις οποίες εκτελούν ήδη οι Τεχνικές υπηρεσίες. Η διαδικασία θα εφαρμοστεί πιλοτικά στο έργο της γέφυρας του Μόρνου.
* **ΕΡΓΑ & ΔΡΑΣΕΙΣ ΠΟΥ ΧΡΗΜΑΤΟΔΟΤΗΘΗΚΑΝ**

**ΚΑΙ ΒΑΙΝΟΥΝ ΠΡΟΣ ΥΛΟΠΟΙΗΣΗ**

* Ο Περιφερειάρχης Στερεάς Ελλάδας Φάνης Σπανός υπέγραψε την απόφαση ένταξης του έργου: **«ΑΠΟΧΕΤΕΥΣΗ - ΠΡΟΣΑΓΩΓΗ ΑΚΑΘΑΡΤΩΝ ΚΑΙ ΕΓΚΑΤΑΣΤΑΣΗ ΕΠΕΞΕΡΓΑΣΙΑΣ ΛΥΜΑΤΩΝ (Ε.Ε.Λ.) ΚΟΙΝΟΤΗΤΑΣ ΚΥΡΙΑΚΙΟΥ (Β’ ΦΑΣΗ)»** στο Πρόγραμμα «ΣΤΕΡΕΑ ΕΛΛΑΔΑ 2021-2027». Δικαιούχος του συνεχιζόμενου έργου είναι η Δημοτική Επιχείρηση Ύδρευσης Αποχέτευσης Λιβαδειάς και φυσικό αντικείμενο είναι η ολοκλήρωση της κατασκευής πλήρους δικτύου αποχέτευσης ακαθάρτων και της Εγκατάστασης Επεξεργασίας Λυμάτων στη Δημοτική Ενότητα Κυριακίου του Δήμου Λεβαδέων. Η πράξη συγχρηματοδοτείται από το **Ευρωπαϊκό Ταμείο Περιφερειακής Ανάπτυξης** και η συγχρηματοδοτούμενη δημόσια δαπάνη ανέρχεται σε **2.772.910,76 ευρώ**.
* **«Αποκατάσταση Βλαβών – Τεχνικά – Ασφαλτοστρώσεις οδικού δικτύου Δήμου Αγράφων»**. Υπεγράφη προγραμματική σύμβαση μεταξύ Περιφέρειας Στερεάς Ελλάδας και Δήμου Αγράφων για την υλοποίηση του έργου, αρχικού προϋπολογισμού 280.000 ευρώ, που περιλαμβάνει εργασίες στην οδό Σάικα – όρια Νομού για την ανακατασκευή της οδοστρωσίας, των τοίχων αντιστήριξης και υφιστάμενων τεχνικών έργων και στην οδό που οδηγεί στο κοιμητήριο της Τ.Κ. Μαυρομάτας.
* **«ΑΝΑΠΛΑΣΗ ΙΣΤΟΡΙΚΟΥ ΚΕΝΤΡΟΥ ΣΠΕΡΧΕΙΑΔΑΣ»** στο Περιφερειακό Πρόγραμμα Ανάπτυξης (ΠΠΑ) Στερεάς Ελλάδας 2021 – 2025. Φυσικό αντικείμενο του έργου είναι η ανάπλαση – αναδιαμόρφωση κοινόχρηστων χώρων στο ιστορικό κέντρο του οικισμού της Σπερχειάδας του Δήμου Μακρακώμης. Περιλαμβάνει σειρά παρεμβάσεων σε δρόμους, πλατείες και αδιαμόρφωτες εκτάσεις. Το έργο χρηματοδοτείται από το **Εθνικό Πρόγραμμα Ανάπτυξης** και το επιλέξιμο ποσό της δημόσιας δαπάνης ανέρχεται σε **2.681.000 ευρώ.**
* Εντάχθηκαν οι ακόλουθες δράσεις και έργα στα αντίστοιχα Προγράμματα χρηματοδότησης:
* **«ΚΑΣΣΙΟΠΗ: Υποστήριξη παρεμβάσεων ισότιμης πρόσβασης ΑμεΑ και άλλες ειδικές εκπαιδευτικές ανάγκες στο ΕΚΠΑ-Συγκρότημα Ευρίπου»** στο Πρόγραμμα «ΣΤΕΡΕΑ ΕΛΛΑΔΑ 2021-2027». Η δράση συγχρηματοδοτείται από το Ευρωπαϊκό Κοινωνικό Ταμείο και η συγχρηματοδοτούμενη δημόσια δαπάνη για τον υπολογισμό της στήριξης της Ένωσης ανέρχεται σε **812.037 ευρώ**.
* **«ΣΥΝΤΗΡΗΣΗ ΑΠΟΚΑΤΑΣΤΑΣΗ ΤΕΧΝΙΚΩΝ ΕΡΓΩΝ ΚΑΙ ΚΑΘΑΡΙΣΜΟΣ ΡΕΜΑΤΩΝ ΚΑΙ ΠΟΤΑΜΩΝ Π.Ε. ΦΩΚΙΔΑΣ»** στο Περιφερειακό Πρόγραμμα Ανάπτυξης (ΠΠΑ) της Περιφέρειας Στερεάς Ελλάδας 2021-2025 Σταυραετού.
* Ο Περιφερειάρχης Στερεάς Ελλάδας Φάνης Σπανός υπέγραψε την απόφαση ένταξης του έργου: **«Υποστήριξη παρεμβάσεων ισότιμης πρόσβασης ΑμεΑ και άλλες ειδικές εκπαιδευτικές ανάγκες σε Τμήματα του Γεωπονικού Πανεπιστημίου Αθηνών στην Περιφέρεια Στερεάς Ελλάδας»** στο Πρόγραμμα «ΣΤΕΡΕΑ ΕΛΛΑΔΑ 2021-2027». Αντικείμενο του έργου είναι η υποστήριξη της λειτουργίας Μονάδας Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες του Γεωπονικού Πανεπιστημίου Αθηνών και συγκεκριμένα στις ακαδημαϊκές μονάδες που εδρεύουν στις πόλεις Θήβα, Άμφισσα και Καρπενήσι της Περιφέρειας Στερεάς Ελλάδας. Το έργο συγχρηματοδοτείται από το **Ευρωπαϊκό Κοινωνικό Ταμείο** και η δημόσια δαπάνη ανέρχεται σε **744.685,50 ευρώ**.
* **«Υποστήριξη παρεμβάσεων ισότιμης πρόσβασης ΑμεΑ και άλλες ειδικές εκπαιδευτικές ανάγκες στο Πανεπιστήμιο Θεσσαλίας – Στερεά Ελλάδα»** στο Πρόγραμμα «ΣΤΕΡΕΑ ΕΛΛΑΔΑ 2021-2027». Η πράξη συγχρηματοδοτείται από το **Ευρωπαϊκό Κοινωνικό Ταμείο** και η συγχρηματοδοτούμενη δημόσια δαπάνη για τον υπολογισμό της στήριξης της Ένωσης ανέρχεται σε **793.269,08 ευρώ**.
* **«Δημιουργία Δικτύου Μονοπατιών και Διαδρομών Πεζοπορίας της Περιφέρειας Στερεάς Ελλάδας»**, αρχικού προϋπολογισμού **1.338.127,56 ευρώ**. Εντάχθηκε στο συνολικό έργο: «Δημιουργία εθνικού δικτύου μονοπατιών και διαδρομών πεζοπορίας» της Δράσης: «Η προστασία της βιοποικιλότητας ως κινητήριος μοχλός βιώσιμης ανάπτυξης», που είναι ενταγμένο στο **Εθνικό Σχέδιο Ανάκαμψης και Ανθεκτικότητας**.
* **«Αναβάθμιση εξοπλισμού ΕΚΠΑ-Συγκρότημα Ευρίπου»** στο Πρόγραμμα «ΣΤΕΡΕΑ ΕΛΛΑΔΑ 2021-2027». Αντικείμενο του έργου είναι η αναβάθμιση του εξοπλισμού λειτουργίας των δομών εκπαίδευσης του Εθνικού και Καποδιστριακού Πανεπιστημίου Αθηνών στο “Συγκρότημα Ευρίπου”, το οποίο εδρεύει στα Ψαχνά Εύβοιας, και χωρίζεται στις εξής τρεις διακριτές υποδράσεις:
* «Εξοπλισμός για την ισότιμη πρόσβαση στην εκπαίδευση ατόμων με αναπηρία και ειδικές εκπαιδευτικές ανάγκες».
* «Εξοπλισμός για εξ αποστάσεως εκπαίδευση και διαδικτυακή μάθηση και δια βίου μάθηση χωρίς αποκλεισμούς».
* «Εργαστηριακός εξοπλισμός για εκπαίδευση και δια βίου μάθηση σε αντικείμενα σπουδών που συνδέονται με την Βιώσιμη ανάπτυξη & κλιματική αλλαγή καθώς με Τομείς αιχμής για την ανάπτυξη της ελληνικής οικονομίας».

Η πράξη συγχρηματοδοτείται από το **Ευρωπαϊκό Ταμείο Περιφερειακής Ανάπτυξης** και η συγχρηματοδοτούμενη δημόσια δαπάνη για τον υπολογισμό της στήριξης της Ένωσης ανέρχεται σε **1.525.200 ευρώ**.

* Εντάχθηκαν -μεταξύ άλλων- τα ακόλουθα έργα στο Τεχνικό Πρόγραμμα 2024:
* «Γεωλογική μελέτη για τη λειτουργία των υφιστάμενων καταβοθρών του ΒΑ τμήματος Κωπαΐδας».
* «Συντήρηση – Εποπτεία και Προμήθεια υλικών για τη λειτουργία των αντλιοστασίων Κωπαΐδας».
* «Προμήθεια τεχνητού χλοοτάπητα για την επισκευή του γηπέδου ποδοσφαίρου στο Γυμνάσιο – Λύκειο Κύμης».
* **ΠΡΩΤΟΓΕΝΗΣ ΤΟΜΕΑΣ**
* Μετά την επιβεβαίωση **κρούσματος ευλογιάς των προβάτων** στην Περιφέρεια Πελοποννήσου (ΠΕ Κορινθίας) στις 18/10/2024 και στην Περιφέρεια Θεσσαλίας (ΠΕ Μαγνησίας) στις 22/10/2024 και με στόχο την **αποτροπή εξάπλωσης της επιζωοτίας**, οι υπηρεσίες της Διεύθυνσης Αγροτικής Οικονομίας & Κτηνιατρικής απαγόρευσαν όλες τις μετακινήσεις για βόσκηση, πάχυνση, αναπαραγωγή και σφαγή, προχώρησαν σε ελέγχους και παρέμειναν σε επιφυλακή. Κρούσματα εντοπίστηκαν στις **Π.Ε. Φωκίδας** και **Εύβοιας** και ελήφθησαν άμεσα τα αναγκαία μέτρα.

Επισημαίνεται ότι στο πλαίσιο τηλεδιάσκεψης του Υπουργού Αγροτικής Ανάπτυξης & Τροφίμων Κώστα Τσιάρα με Περιφερειάρχες και θεματικούς Αντιπεριφερειάρχες του Πρωτογενούς τομέα, η Περιφέρεια Στερεάς Ελλάδας δέχθηκε συγχαρητήρια για την αποτελεσματική αντιμετώπιση της ευλογιάς κατά το πρώτο 6μηνο του 2024.

* Ολοκληρώθηκε στις 17/10/2024 το πρώτο στάδιο του έργου που αφορά στην **καταχώριση των ονομασιών Αρνάκι Καρύστου και Κατσικάκι Καρύστου στο Κοινοτικό Μητρώο Προστατευόμενων Γεωγραφικών Ενδείξεων** με την υποβολή των σχετικών φακέλων στο τμήμα ΠΟΠ/ΠΓΕ/ΕΠΙΠ του Υπουργείου Αγροτικής Ανάπτυξης και Τροφίμων. Η σύνταξη των δύο φακέλων, η οποία χρηματοδοτείται από την Περιφέρεια Στερεάς Ελλάδας, έχει ήδη τύχει της έγκρισης της αρμόδιας Επιτροπής που έχει συστήσει η Περιφέρεια Στερεάς Ελλάδας.
* Η Περιφέρεια Στερεάς Ελλάδος συμμετείχε ως βασικός εταίρος στην εναρκτήρια συνάντηση εργασίας της δράσης **«LILAS4SOILS»**, που πραγματοποιήθηκε στο Μπιλμπάο της Ισπανίας, την Τρίτη 24 και την Τετάρτη 25 Σεπτεμβρίου 2024. Η δράση έχει προϋπολογισμό ύψους **11.500.000 ευρώ** και είναι χρηματοδοτούμενη από το πρόγραμμα **«Horizon Europe»**. Στοχεύει στην προώθηση βιώσιμων γεωργικών πρακτικών και στη βελτίωση της υγείας του εδάφους μέσω της συνεργασίας γεωργών, επιχειρήσεων αγροδιατροφής και ερευνητών.
* **ΑΡΩΓΗ - ΑΠΟΚΑΤΑΣΤΑΣΕΙΣ**
* Θετική ήταν η ανταπόκριση του Υπουργείου Κλιματικής Κρίσης & Πολιτικής Προστασίας στα αιτήματα της Περιφέρειας Στερεάς Ελλάδας για την **αποζημίωση των συκοπαραγωγών της βόρειας Εύβοιας που επλήγησαν από τα ακραία καιρικά φαινόμενα “Daniel” και “Elias”** . Συγκεκριμένα, ο Υφυπουργός Χρήστος Τριαντόπουλος ενημέρωσε εγγράφως τον Αν. Περιφερειάρχη Δημήτρη Βουρδάνο, ότι διευθετήθηκε το ζήτημα και οι αρμόδιες επιτροπές του ΕΛΓΑ δύνανται πλέον να υπαγάγουν τη ζημιά των συκοπαραγωγών σε συγκεκριμένη κατηγορία ζημιών επιδεκτών αποζημίωσης. Έτσι, ξεκίνησε η διαδικασία συγκέντρωσης δικαιολογητικών για την καταβολή αποζημιώσεων!
* Ολοκληρώθηκαν οι διαδικασίες καταβολής επιχορηγήσεων – αποζημιώσεων σε επιχειρήσεις και αγροτικές εκμεταλλεύσεις των **Δήμων Λαμιέων, Μακρακώμης και Δομοκού**, οι οποίες είχαν πληγεί από την εκδήλωση του Μεσογειακού κυκλώνα **«Ιανός»** της 18ης Σεπτεμβρίου 2020. Συγκεκριμένα:
* Σε σύνολο 38 επιχειρήσεων αποζημιώθηκαν 35 δικαιούχοι με το ποσό των 326.431,14 ευρώ.
* Σε σύνολο 368 αγροτικών εκμεταλλεύσεων αποζημιώθηκαν 348 δικαιούχοι με το ποσό του 766.070,95 ευρώ.

Όσοι τελικά δεν κατέστησαν δικαιούχοι και δεν αποζημιώθηκαν, δεν πληρούσαν τις προϋποθέσεις της νομοθεσίας (εκτός οριοθέτησης οικονομική δραστηριότητα, έλλειψη ΟΣΔΕ, ΜΑΑΕ, ΕΛΓΑ κλπ.).

* **ΕΠΙΧΕΙΡΗΜΑΤΙΚΟΤΗΤΑ – ΑΠΑΣΧΟΛΗΣΗ – ΝΕΕΣ ΤΕΧΝΟΛΟΓΙΕΣ**
* **Ενισχύθηκε ο μηχανισμός υλοποίησης του νέου ΕΣΠΑ** με την επιχειρησιακή συμφωνία την οποία συνυπέγραψαν ο Περιφερειάρχης Στερεάς Ελλάδας Φάνης Σπανός και ο Πρόεδρος του Επιμελητηρίου Φθιώτιδας και της ΑΝΔΙΑ Θανάσης Κυρίτσης, ως νόμιμος εκπρόσωπος του Ενδιάμεσου Φορέα Επιχειρησιακών Προγραμμάτων Ανταγωνιστικότητας και Επιχειρηματικότητας (ΕΦΕΠΑΕ). Αντικείμενο της επιχειρησιακής συμφωνίας είναι ο καθορισμός νομικού πλαισίου λειτουργίας και συνεργασίας του ΕΦΕΠΑΕ με την Ειδική Υπηρεσία Διαχείρισης του Προγράμματος «Στερεά Ελλάδα» για την άσκηση των καθηκόντων Ενδιάμεσου Φορέα Διαχείρισης Δράσεων Κρατικών Ενισχύσεων του Προγράμματος «Στερεά Ελλάδα 2021-2027». **Ο ΕΦΕΠΑΕ, μέσω της ΑΝΔΙΑ, θα επιτελέσει τα συγκεκριμένα καθήκοντα διαχείρισης έργων κρατικών ενισχύσεων του Προγράμματος «Στερεά Ελλάδα»**, κατά τη διάρκεια της Προγραμματικής Περιόδου 2021-2027.
* Από την 1η Σεπτεμβρίου και έως σήμερα, έχουν υλοποιηθεί και δημοσιευτεί στην**Ψηφιακή πλατφόρμα ηλεκτρονικής υποβολής αιτημάτων 32 νέες διαδικασίες.** Το σύνολο των υπηρεσιών που μπορούν να ολοκληρώνονται πλέον διαδικτυακά, θα ανακοινωθεί την επόμενη περίοδο.
* Προβλήθηκαν τοπικές επιχειρήσεις μέσα από τις εκθέσεις:
* **88η Διεθνή Έκθεση Θεσσαλονίκης,** που πραγματοποιήθηκε από τις 7 έως τις 15 Σεπτεμβρίου 2024. Μέσα από το περίπτερο της Περιφέρειας και με παράλληλες εκδηλώσεις, παρουσιάστηκαν τα σημαντικά βήματα που γίνονται στους τομείς του Τουρισμού,  του Πολιτισμού, της Επιχειρηματικότητας και της Γαστρονομίας.
* **«ΟΙΚΟΔΟΜΗ 2024»**, που πραγματοποιήθηκε από τις 17 έως και τις 20 Οκτωβρίου 2024 στο εκθεσιακό κέντρο “METROPOLITAN EXPO” στην Αττική. Η Περιφέρεια Στερεάς Ελλάδας επιδότησε τη συμμετοχή **8 επιχειρήσεων** από τον κατασκευαστικό κλάδο.
* **«MARMOMAC»**, που πραγματοποιήθηκε στη Βερόνα της Ιταλίας, από τις 24 έως τις 27 Σεπτεμβρίου 2024. Η Περιφέρεια Στερεάς Ελλάδας συμμετείχε με περίπτερο 40 τ.μ., στο οποίο φιλοξενήθηκαν **4 επιχειρήσεις** από τη Στερεά Ελλάδα, οι οποίες δραστηριοποιούνται κυρίως στον κλάδο του μαρμάρου και της φυσικής πέτρας.
* **Διεθνή Έκθεση Τροφίμων και Ποτών «SIAL** 2025». Η έκθεση, η οποία φέτος συμπλήρωσε 60 χρόνια, πραγματοποιήθηκε από τις 18 έως τις 23 Οκτωβρίου στο εκθεσιακό κέντρο “NORD VILLEPINTE” στο Παρίσι. Η Περιφέρεια Στερεάς Ελλάδας συμμετείχε με 7 επιχειρήσεις στο Εθνικό περίπτερο της Ελλάδος, το οποίο επιμελήθηκε ως φορέας εξωστρέφειας η Ελληνική Εταιρεία Επενδύσεων και Εξωτερικού Εμπορίου Α.Ε. (Enterprise Greece).
* **ΠΑΙΔΕΙΑ – ΚΟΙΝΩΝΙΚΗ ΜΕΡΙΜΝΑ**
* Υπεγράφη πρόσκληση για την υποβολή προτάσεων έργων, προκειμένου να ενταχθούν στο Πρόγραμμα «ΣΤΕΡΕΑ ΕΛΛΑΔΑ» 2021-2027 και συγκεκριμένα στη Δράση: **«4.2.1 Δημιουργία, Επέκταση και Εκσυγχρονισμός Μονάδων Προσχολικής Εκπαίδευσης και Φροντίδας»**. Η πρόσκληση αφορά στη χρηματοδότηση παρεμβάσεων αναβάθμισης και εκσυγχρονισμού σε υφιστάμενες κτηριακές εγκαταστάσεις δημόσιας προσχολικής εκπαίδευσης και φροντίδας και συγκεκριμένα της διετούς υποχρεωτικής προσχολικής εκπαίδευσης (νηπιαγωγεία), ώστε να ανταποκρίνονται στις σύγχρονες εκπαιδευτικές ανάγκες. Η συγχρηματοδοτούμενη δημόσια δαπάνη που διατίθεται για την ένταξη πράξεων με την παρούσα πρόσκληση ανέρχεται σε **4.000.000 ευρώ** και δυνητικοί δικαιούχοι είναι όλοι οι Δήμοι της Περιφέρειας Στερεάς Ελλάδας και οι «ΚΤΙΡΙΑΚΕΣ ΥΠΟΔΟΜΕΣ».
* Ολοκληρώθηκε η αρχική φάση του καινοτόμου προγράμματος **«ΠΥΞΙΔΑ»**, το οποίο θα πραγματοποιηθεί για **4η συνεχή χρονιά** και απευθύνεται κυρίως σε μαθητές Ά τάξης Γενικών και Επαγγελματικών Λυκείων. Βασική διαφορά του φετινού προγράμματος είναι η πραγματοποίηση σε αρχικό στάδιο των εξειδικευμένων τεστ, ώστε να καταγραφούν δεξιότητες και επαγγελματικά ενδιαφέροντα, για να πραγματοποιηθούν έπειτα οι δια ζώσης ημερίδες επαγγελματικού προσανατολισμού.
* Εγκρίθηκε και ανακοινώθηκε πρόσκληση για την υποβολή προτάσεων ένταξης έργων στο Πρόγραμμα «ΣΤΕΡΕΑ ΕΛΛΑΔΑ 2021 – 2027» και συγκεκριμένα στη Δράση: «**Κέντρα Ημερήσια Φροντίδας Ηλικιωμένων – Νέες Δράσεις**». Η δράση αφορά στην τριετή υποστήριξη λειτουργίας νέων ή υφιστάμενων Κέντρων Ημερήσιας Φροντίδας Ηλικιωμένων, που δεν περιλαμβάνονται στις συνεχιζόμενες δομές της Προγραμματικής Περιόδου 2014-2020. Η συγχρηματοδοτούμενη δημόσια δαπάνη που διατίθεται για την ένταξη πράξεων με την παρούσα πρόσκληση **ανέρχεται σε** **470.000 ευρώ**. Δυνητικοί δικαιούχοι είναι οι Δήμοι της Στερεάς Ελλάδας και φορείς που εμπίπτουν στο Νόμο 4796/17-04-2021.
* Η Περιφέρεια Στερεάς Ελλάδας, μέσω της δομής «ΓΕΦΥΡΑ», προχώρησε **για όγδοη συνεχή σχολική χρονιά** στην υλοποίηση της δράσης **«αρχή…ΖΩ!».** Δράση, που χρηματοδοτείται με πόρους του Ευρωπαϊκού Κοινωνικού Ταμείου (ΕΚΤ+) και αφορά στην παροχή σχολικών ειδών αξίας 120 ευρώ εφάπαξ, μέσω κουπονιού αγορών σε κάθε μαθητή – μέλος οικογένειας, με οικογενειακό εισόδημα κάτω από τα όρια της φτώχειας.
* **ΤΟΥΡΙΣΜΟΣ – ΑΘΛΗΤΙΣΜΟΣ - ΠΟΛΙΤΙΣΜΟΣ**
* Ολοκληρώθηκε με επιτυχία το “**ΕΚΟ Ράλλυ Ακρόπολις 2024**”, στο οποίο πρωταγωνίστησε περισσότερο από κάθε άλλη χρονιά η Στερεά Ελλάδα, αφού τόσο η τελετή έναρξης, όσο και η τελετή λήξης πραγματοποιήθηκαν στο “Service Park” της Λαμίας. Δεκάδες χιλιάδες θεατές και πάνω από 50 εκατομμύρια τηλεθεατές από όλο τον κόσμο παρακολούθησαν τον φετινό αγώνα, ο οποίος ξεχώρισε ακόμη περισσότερο για τις πολύ σκληρές ειδικές διαδρομές, που δοκίμασαν οδηγούς και αγωνιστικά αυτοκίνητα!

Για τις ανάγκες του “ΕΚΟ Ράλλυ Ακρόπολις 2024”, πέραν της οικονομικής στήριξης και άλλων πεδίων μέριμνας για τη διοργάνωση, η Περιφέρεια Στερεάς Ελλάδας διέθεσε χωματουργικά μηχανήματα, όπως και συνεργεία εργατών για τις απαραίτητες κλαδοκοπές. Αντίστοιχες εργασίες εκτέλεσαν και οι εμπλεκόμενοι Δήμοι. Επίσης, οριοθετήθηκαν “ζώνες θεατών”, για την ασφαλέστερη παρακολούθηση του αγώνα. Αποτέλεσμα ήταν να χαρούν άπαντες τις ειδικές διαδρομές «Άνω Παύλιανη» (22,47 χλμ.), «Δάφνη» ( 21.67 χλμ.), «Ταρζάν» (23,37 χλμ.), «Ρεγκίνι» (28,67 χλμ.), «Θήβα» (20.95 χλμ.), «Οινοχώρι» (17,47 χλμ.) και «Ελευθεροχώρι» (18,29 χλμ.).

* Ο Περιφερειάρχης Στερεάς Ελλάδας Φάνης Σπανός υπέγραψε την **απόφαση ένταξης του** **πρώτου έργου Πολιτισμού στο Πρόγραμμα «ΣΤΕΡΕΑ ΕΛΛΑΔΑ 2021-2027»**. Πρόκειται για το έργο: **«Εμπλουτισμός της μόνιμης έκθεσης (αίθουσα Α’) του Αρχαιολογικού Μουσείου Λαμίας – Ολοκλήρωση»**. Το νέο έργο που εντάχθηκε στο Πρόγραμμα «ΣΤΕΡΕΑ ΕΛΛΑΔΑ 2021-2027», έχει αρχικό προϋπολογισμό ύψους **406.750 ευρώ.**
* Η Περιφέρεια Στερεάς Ελλάδας συμμετείχε με την ταυτόχρονη παρουσία επιχειρηματιών, επαγγελματιών του κλάδου, αλλά και εκπροσώπων Δήμων, σε τριήμερο **Workshop (01-03 Οκτωβρίου) στην Κωνσταντινούπολη**. Το εν λόγω Workshop πραγματοποιήθηκε σε συνεργασία με την Tursab (Ένωση τουριστικών Πρακτόρων Τουρκίας), το Γενικό Προξενείο Κωνσταντινούπολης, το γραφείο ΕΟΤ της Κωνσταντινούπολης, καθώς και το Γραφείο Τουρισμού του Δήμου Κωνσταντινούπολης.
* Ο Περιφερειάρχης Στερεάς Ελλάδας Φάνης Σπανός και -μέσω διαδικτύου- η Αντιπεριφερειάρχης Τουρισμού & Πολιτισμού Φανή Παπαθωμά συμμετείχαν στο **4ο Περιφερειακό Συμβούλιο Τουρισμού.** Πραγματοποιήθηκε ενημέρωση για το πρόγραμμα «Τουρισμός για όλους», όπως επίσης και για την προώθηση του Αγροτουρισμού και της Γαστρονομίας.
* Με τη συμμετοχή της μπάντας και τιμητικού αγήματος του Πολεμικού Ναυτικού, ολοκληρώθηκαν οι **εορταστικές εκδηλώσεις της Ιστορικής Ναυμαχίας της Αγκάλης**, οι οποίες πραγματοποιήθηκαν στην Ιτέα από τις 27 έως τις 29 Σεπτεμβρίου 2024. Ο εορτασμός διοργανώθηκε από την Περιφερειακή Ενότητα Φωκίδας, σε συνεργασία με τοπικούς φορείς.
* Η Περιφέρεια Στερεάς Ελλάδας πραγματοποίησε **press trip** με τη συμμετοχή αναγνωρισμένων **Τούρκων δημοσιογράφων**, φωτογράφων , διαμορφωτών κοινού από τις 27 έως και τις 30 Σεπτεμβρίου. Η εν λόγω αποστολή περιηγήθηκε στην Νότια και την Κεντρική Εύβοια και συγκεκριμένα στους Δήμους Καρύστου, Κύμης – Αλιβερίου και Χαλκιδέων.
* Η Περιφέρεια Στερεάς Ελλάδας συμμετείχε στο **«Greek Tourism Workshop»** που πραγματοποιήθηκε στην Ουτρέχτη της Ολλανδίας και στην Αμβέρσα του Βελγίου, από 21 έως 24 Οκτωβρίου. Κατά την διάρκεια των Workshops, οι εκπρόσωποι της Περιφέρειας Στερεάς Ελλάδας και οι επιχειρηματίες της πραγματοποίησαν προκαθορισμένες “Β2Β” συναντήσεις με περισσότερους από 50 Επαγγελματίες του Τουρισμού, Ταξιδιωτικά Γραφεία και Τουριστικούς Πράκτορες της Ολλανδίας και του Βελγίου.
* **Παραδόθηκε στο Μουσείο Μικρασιατικού Πολιτισμού Προκοπίου 3d animation ταινία για τη ζωή του Οσίου Ιωάννου του Ρώσσου**. H ταινία αποτελεί μία συμπαραγωγή της Περιφέρειας Στερεάς Ελλάδας και της εταιρείας «Whitefox», με την στήριξη και καθοδήγηση της Ιεράς Μητρόπολης Χαλκίδος, αλλά και την πολύτιμη συνδρομή του Δήμου Μαντουδίου – Λίμνης -Αγίας Άννας, η οποία ήρθε να πλαισιώσει την επέτειο της συμπλήρωσης 100 χρόνων από την έλευση του Ιερού Σκηνώματος από την Καππαδοκία στην Εύβοια.
* Στο πλαίσιο του **3ου Sterea Run** πραγματοποιήθηκαν οι ακόλουθοι αγώνες με τις αντίστοιχες συμμετοχές:
* Θήβα (500 συμμετοχές – 150 παιδιά – 100 εθελοντές)
* Λιβαδειά (350 συμμετοχές – 100 παιδιά – 90 εθελοντές)
* Λαμία (800 συμμετοχές – 200 παιδιά - 160 εθελοντές)
* Άμφισσα (450 συμμετοχές – 120 παιδιά – 140 εθελοντές)
* **ΠΕΡΙΒΑΛΛΟΝ –** **ΠΟΛΙΤΙΚΗ ΠΡΟΣΤΑΣΙΑ**
* **Ολοκληρώθηκε η εγκατάσταση δικτύου 15 υδρομετεωρολογικών σταθμών** σε στρατηγικά επιλεγμένα σημεία, τα οποία υπεδείχθησαν από την Περιφέρεια Στερεάς Ελλάδας, με σκοπό την παρακολούθηση μετρήσεων σχετικών με ύδατα και με τις μετεωρολογικές συνθήκες, για την πρόληψη, την έγκαιρη προετοιμασία και την αντιμετώπιση πλημμυρικών φαινομένων. Πρόκειται για έργο αρχικού προϋπολογισμού ύψους **328.600 ευρώ** και η χρηματοδότησή του εξασφαλίστηκε με την ένταξη της πράξης: «Ευφυείς ψηφιακές εφαρμογές για την ενίσχυση της πολιτικής προστασίας – ασφάλειας, της υγείας και της αγροτικής παραγωγής στην Περιφέρεια Στερεάς Ελλάδας» στον Άξονα Προτεραιότητας: «Ψηφιακή Σύγκλιση» του **Προγράμματος «Αντώνης Τρίτσης»**.
* Εγκρίθηκε από το Περιφερειακό Συμβούλιο Στερεάς Ελλάδας και ξεκινά η διαδικασία σύστασης της «**ΕΝΕΡΓΕΙΑΚΗΣ ΚΟΙΝΟΤΗΤΑΣ ΠΟΛΙΤΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ** (περιορισμένης ευθύνης)», στο πλαίσιο του προγράμματος του Υπουργείου Περιβάλλοντος & Ενέργειας **«ΑΠΟΛΛΩΝ».** Είχε προηγηθεί σχετική συνάντηση εργασίας στην Λαμία με την **Υφυπουργό Περιβάλλοντος & Ενέργειας Αλεξάνδρα** **Σδούκου.** Επισημαίνεται ότι στην Ενεργειακή Κοινότητα Πολιτών είναι ιδρυτικά μέλη η Περιφέρεια και Δήμοι της Στερεάς Ελλάδας. Σε δεύτερο χρόνο θα κληθούν ΤΟΕΒ και Δημοτικές Επιχειρήσεις. Αντικείμενο δραστηριότητας της Ενεργειακής Κοινότητας θα είναι ιδιοκατανάλωση ενέργειας από ΑΠΕ. Υπό την προϋπόθεση ότι οι παρεχόμενες μέσω του προγράμματος μεγαβατώρες δεν θα προέρχονται από μονάδες ΑΠΕ, κατά της αδειοδότησης των οποίων έχουν προσφύγει οι οικείοι ΟΤΑ.

 Με τιμή,

**Φάνης Χ. Σπανός**

Περιφερειάρχης Στερεάς Ελλάδας

Γεν. Γραμματέας ΕΝΠΕ